హిట్లర్
అలోయీస్ హిట్లర్, క్లారా హిట్లర్ల ఆరుగురు సంతానంలో ఏడాల్ఫ్ హిట్లర్ నాలుగవ సంతానం. ఆస్ట్రియా–హంగరీ సరిహద్దులలో బ్రును అమ్ ఇన్ అనే ఊళ్లో జన్మించాడు. హిట్లర్ తన తల్లితో చాలా సన్నిహితంగా ఉండేవాడు కానీ ఆధిపత్యం చెలాయించే మనస్తత్వం ఉన్న తండ్రి అతనిని తరచుగా కొట్టటం వలన అతనితో ఎప్పుడూ ఒక సమస్యాత్మక బాంధవ్యం కలిగి ఉండేవాడు. కొన్ని సంవత్సరాల క్రితం అతను తన కార్యదర్శితో ఇలా చెప్పాడు: "నా తండ్రి నన్ను కొట్టినప్పుడు ఇంక ఏడవకూడదని అనుకున్నాను." కొన్ని రోజుల తరువాత నాకు నా నిగ్రహాన్ని పరీక్షించుకొనే అవకాశం వచ్చింది. నా తల్లి భయపడి తలుపుకు అటువైపు తిరిగి నుంచుంది. నా మటుకు నేను, నిశ్శబ్దంగా నా వెనుక భాగంలో కర్రతో పడుతున్న దెబ్బలను లెక్కపెట్టాను.
హిట్లర్
మొదటి ప్రపంచ యుద్ధం తరువాత జర్మనీ ఆర్థికంగాను, సైనికంగాను భారీగా నష్టపోయింది. హిట్లర్ మొదటి ప్రపంచ యుద్ధంలో గాయపడిన సైనికుడు. మొదటి ప్రపంచ యుద్ధం తరువాత జర్మనీ పై మిత్ర రాజ్యాలు (Allies) - అనగా యునైటెడ్ కింగ్డ, ఫ్రాంసు, అమెరికా, వగైరాలు - విధించిన ఆంక్షలు హిట్లర్ లోని అతివాదిని మేలు కొలిపాయి. ఈ విపత్కర పరిస్థితులను హిట్లర్ తనకు అనుకూలంగా మలచుకొన్నాడు. అణగారిన మధ్య తరగతి ప్రజలను హిట్లర్ తన వాక్పటిమతో ఉత్తేజితులను చేసాడు. జర్మనీ పతనానికి యూదులే ముఖ్య కారణమని హిట్లర్ బోధించాడు. అతని ఉపన్యాసాలలో ఎప్పుడూ అతివాద జాతీయత, యూదు వ్యతిరేకత, సామ్యవాద (సోషలిస్ట్) వ్యతిరేకత కొట్టొచ్చినట్లు కనిపించేవి. అధికారం లోకి వచ్చిన తరువాత పతనమైన ఆర్థిక వ్యవస్థను, నిస్తేజంగా ఉన్న సైనిక వ్యవస్థను గాడి లోనికి తెచ్చాడు. ఇతని విదేశాంగ విధానం నియంతృత్వము తోనూ, ఫాసిస్ట్ (అనగా, ఒక విధమైన నియంతృత్వం, ) ధోరణి తోనూ నిండి ఉండేది. ఇతని విదేశాంగ విధాన లక్ష్యం జర్మనీ దేశ సరిహద్దులను పెంచడమే. ఇదే ధోరణితో ఇతడు ఆస్ట్రియా, పోలండ్, చెక్ రిపబ్లిక్ లపై దండెత్తాడు. ఇదే రెండవ ప్రపంచ యుద్ధానికి దారి తీసింది.